KOMENTE DHE REKOMANDIME 
MBI RAPORTIN E MONITORIMIT PËR 4 MUJORIN E I 2021  PËR INSPEKTORIATIN E LARTË TË DEKLARIMIT DHE KONTROLLIT TË PASURIVE DHE KONFLIKTIT TË INTERESAVE
I. Vlerësim i përgjithshëm i qëllimeve dhe objektivave të politikës si dhe performanca e  produkteve kryesore

Me fondet e buxhetit të vëna në dispozicion gjatë 4 mujorit te I 2021, Inspektoriati i Larte i Deklarimit dhe Kontrollit të Pasurive dhe Konfliktit të Interesave ka ushtruar veprimtarinë e tij në zbatim të detyrimeve që rrjedhin nga zbatimi i ligjit nr. 9049, datë. 10.04.2003 “Për deklarimin dhe Kontrollin e Pasurive, të detyrimeve financiare të të zgjedhurve dhe të disa nëpunësve publikë” si dhe parandalimit dhe goditjes se korrupsionit në sektorin publik e privat nëpërmjet hetimit administrativ të sinjalizimit të brendshëm e të jashtëm dhe mbrojtjes së individëve që sinjalizojnë për veprime dhe praktika të dyshuara të korrupsioni.

II. Karakteristika kryesore të performancës së shpenzimeve
Në fund të 4 mujorit te I 2021, situata në lidhje me realizimin e shpenzimeve të buxhetit, krahasuar me planin e periudhes, sipas të dhënave të paraqitura në raportin e monitorimit nga ILDKPKI, paraqitet si më poshte:

                                                                                           


                  në 000/ lekë
	
	Emërtimi
	Plani 4 M I 2021
	Fakti  4 M I  2021
	% e realizimit

	1.
	Shpenzime personeli
	42 560
	37 197
	87.4%

	2.
	Shpenzime të tjera korrente
	16 499
	8 374
	50.7%

	3.
	Shpenzime Kapitale (F.brendsh)
	3 000
	-
	

	
	
	
	
	

	
	TOTALI
	62 059
	45 571
	73.4%


Ndërsa realizimi i shpenzimeve të programit paraqitet si më poshtë:

                                                                                                                                          në 000/ lekë

	
	Emërtimi
	Plani 4 M I 2021
	Fakti  4 M I  2021
	% e realizimit

	
	
	Korrente 
	Investime
	Korrente
	Investime
	Korrente
	Investime

	1.
	Planifikim menaxhim administrim
	59 059
	3 000
	45 571
	
	77.1%
	-

	
	            
	
	
	
	
	
	


Pra siç shikohet nga të dhënat e tabelës së mësipërme plani i shpenzimeve të buxhetit me financim të brendshem në total për këtë institucion per 4 M I 2021, është realizuar në masën 73.4% të planit 4 mujor. Ndërsa shpenzimet korrente janë realizuar në masën 50% të planit 4 mujor, shpenzimet për investime  nuk janë realizuar. 
Sipas shpjegimeve të paraqitura në relacionin shpjegues, fondi i pagave dhe sigurimeve shoqërore është realizuar për numrin faktik të punonjësve prej 70 punonjesish, që është edhe numri i planifikuar.
Fondi për shpenzime në zërin Mallra e Shërbime është realizuar për rreth 79.6% te planifikimit vjetor.

Gjatë 4 mujorit te I-re 2021, në realizimin e shpenzimeve operative, Inspektoriati i Lartë është mbështetur në një shpërndarje sa më racionale të kërkesave të cilat lidhen me:

1. Realizimin e shpenzimeve të detyrueshme si energji elektrike, ujë shërbime postare e telefonike, në funksion të një veprimtarie normale institucionale .

2. Realizimin e shpenzimeve për blerje materiale e shërbime, sipas nevojave konkrete, për krijimin e kushteve të një aktiviteti normal institucional.

3. Verifikimin dhe hetimin administrativ të interesave private të zyrtarëve brenda vendit.

4. Forcimin e bashkëpunimit dhe mbështetjes ndaj shoqërisë civile, medias dhe publikut të gjerë për informacionet e dhëna për rastet e denoncimit të shkeljes së ligjit për deklarimin e interesave private pasurore, si dhe për rastet e identifikimit të konfliktit të interesave dhe abuzimin me pushtetin për shkak të përfitimeve jo ligjore për zyrtarët dhe personat e lidhur me ta. 

Me fondet e buxhetit te 4 mujorit te pare 2021 ky institucion ka realizuar produktet e planifikuara si me poshte:
· Deklarata pasurie te kontrolluara

· Blerje pajisje elektronike

· Orendi zyre
III.  Informacion mbi volumin dhe madhësinë e ndryshimit të buxhetit
Per ILDKPKI gjate 4 mujorit te I-re 2021, situata në lidhje me ndryshimet në planifikim gjatë kësaj periudhe, paraqitet në tabelën e mëposhtme:

      në 000/ lekë
	Programet
	Buxheti fillestar 2021
	Buxheti me ndryshime
	Diferenca

	
	(1)
	(2)
	(3=2-1)

	Planifikim menaxhim administrim
	     156 600
	        157 100
	       500


Ndryshimi i planit të vitit 2021 gjate 4 mujorit te pare përfaqëson ndryshimet e planit per shkak të akordimit te fondeve per  përdorimin e fondit te veçantë si edhe per shperblimin e menjehershem te funksionareve qe largohen nga funksioni.

Krahasimi i të dhënave faktike, të raportit të institucionit me të dhënat e thesarit, per të njejtën periudhë raportuese.

                                                                                                           në 000/ lekë
	Programet
	Shpenzime korente
	Shpenzime kapitale
	Totali i shpenzimeve

	
	ILDKPKI
	Thesari
	Dif.
	ILDKP
	Thesari
	Dif.In-Thesari
	ILDKP
	Thesari
	Dif.

	Planifikim menaxhim administrim
	45 571
	45 571
	
	
	
	
	45 571
	45 571
	


IV. Komente dhe rekomandime

· Vlerësojmë respektimin nga ana juaj të afatit të paraqitjes së këtij raporti, të përcaktuar në udhëzimin nr. 22, datë 17.11.2016.

· Lidhur me përmirësimin e cilësisë së përmbajtjes së raportit të monitorimit rekomandojmë plotësimin e plotë të anekseve sipas përcaktimeve  në Udhëzim, pasi konstatohen:
1. Në aneksin 3 nuk janë paraqitur treguesit e performancës dhe realizimi i tyre si edhe nuk është paraqitur produkti “Deklarata pasurie të kontrolluara” si edhe të dhënat për këtë produkt.
2. Pjesë e raportit të monitorimit duhet të ishte edhe aneksi 4 “Raporti i realizimit të objektivave të politikës së programit.
V. Publikimi. 
Raporti i Monitorimit për  4 mujorin e I 2021, është publikuar në faqen zyrtare të ILDKPKI.
Linku: http://www.hidaa.gov.al/raportime/
